देश रहेगा तो जनता रहेगी, नेपाल रहेगा तो नेपालीत्व रहेगा। इसलिए आज मेरा देश है तो मै हूँ। मै नेपाली हूँ तो मेरा नेपाल देश है। मेरा नेपाल, मेरा देश मुझे प्यारा लगता है। अब तो एक हो जाएं हम सब नेपाली। कुछ करें समाज व देश के लिए। मुलुक सत्य, शान्ति, अहिंसा और मेलमिलाप की ओर आगे बढेगा तो अहंकार, हिंसा, विध्वंश, भय, त्रास मिटता ही जाएगा। सब को अपने स्वार्थ के लिए मात्र राजनीति करने की आदत त्याग्ना चाहिए। एक जाति समुदाय का मात्र नेता नही, राष्ट्र का नेता बनने की कोशिश करें। वंश और जाति से मानव भला और बुरा नही होता। उस के कार्य से मात्र होता है। इसलिए साम्प्रदायिक घृणा को संस्थागत ना करें। जीवन को सुन्दर फूल के रूप में देखें। मधेस आन्दोलन और नेपालीपन से एक साल से देश इतिहास के ही कठिन मोड में है। मधेस में अधिकार प्राप्ति का आन्दोलन चल रहा है पर नागरिकों की माँग के प्रति सरकार की संवेदनशीलता नही देखी गयी । क्या मधेस में बहा गया खून का कोई मूल्य नही है ? क्या मधेसी नेपाली नही हैं ? उन लोगों में भी नेपाली माता का ही बह रहा है । खून नेपाली का है चाहे हिमाल में बहे, मधेस या पहाड में बहे। यदि आप सच्चे नेपाली हें तो यह समय चुप रहकर बैठने का नही है। उत्पीडित लोगों के पक्ष में आवाज उठाना हमारा दायित्व है, चाहे वह किसी भी वर्ग का हो। हो सकता है, कुछ मधेसी मूल के नेता की सोच नेपाली नही होगी पर यह बुद्ध का देश है यहाँ लाशों की राजनीति किसी हालत में ठीक नही है। १७ हजार ने जान गवांई फिर और भी गवां रहे हें। इस का बीज लगाने वालों को क्या कहें ? आन्दोलन में मरने वाले तो आखिर सामान्य नेपाली जनता ही है। कल यह आग अन्यत्र भी नही लगेगी नही कहा जा सकता। कभी सीमा, कभी धर्म, कभी जात के लिए नेपाल में कब तक खून की नदी बहाएं ? यह कैसा लोकतान्त्रिक अभ्यास ?